Smrt Jugoslavije
<s>Smrt Jugoslavije  (engl.</s><s>The Death of Yugoslavia) je britanska dokumentarna televizijska serija napravljena u produkciji BBC-a i premijerno prikazana 1995. godine.</s><s>Za temu je imala raspad Jugoslavije te njime uzrokovane ratove koji u vrijeme produkcije nisu bili dovršeni.</s><s>Njena je specifičnost prije svega toga što su autori, osim nekih prvi puta korištenih snimaka vezanih uz te događaje, koristili i veliki broj intervjua sa najvažnijim političarima, vojskovođama i drugim akterima sukoba, kao što su Slobodan Milošević, Radovan Karadžić, Franjo Tuđman i Alija Izetbegović.</s><s>Upravo su ti intervjui bili, između ostalog, korišteni kao  dokaz od strane Međunarodnog suda za ratne zločine počinjene na području bivše Jugoslavije.</s><s>Svi transkripti mnogobrojnih vrijednih intervjua napravljenih sa sudionicima pohranjeni su u Liddell Hart Centre for Military Archives at King's College, Sveučilišta u Londonu.</s>

<s>Originalno se sastojala od četiri epizode, da bi kasnije bile snimljene još dvije, koje prikazuju završnu fazu rata i Daytonski mirovni proces.</s>

<s>Godine 1996. je Smrt Jugoslavije dobila nagrada BAFTA za najbolju dokumentarnu TV-seriju.</s><s>Poslije je na temelju nje izdana knjiga koja se u Zapadnom svijetu često navodi kao najpopularniji izvor podataka o raspadu Jugoslavije.</s>

<s>Usprkos pohvala, Smrt Jugoslavije je dobila i kritike.</s><s>Tokom suđenja Slobodanu Miloševiću na Međunarodnom sudu za ratne zločine, sudac Bonomy nazvao je dio komentara "tendencioznima".</s><s>Dio kritičara je autorima zamjerao to što su, na primjer, izjave nekih sudionika u TV-seriji pogrešno titlovali na engleski jezik kako bi ih učinili "zlokobnijim", a brojni događaji i ličnosti su jednostavno ignorirane.</s><s>Posljednji jugoslavenski premijer Ante Marković se tako uopće ne pojavljuje u seriji, a autori su kasnije to obrazložili time "da im nije zanimljiv"; cjelokupnom bošnjačko-hrvatskom sukobu je u seriji posvećena isključivo jedna rečenica.</s>

<s>Na prostoru bivše Jugoslavije je prvi put bila prikazana u jesen 1995. godine na programu Hrvatske radiotelevizije, iako su tadašnje hrvatske vlasti autore javno optužile za "neobjektivnost" i "neutemeljene" kritike politike Franje Tuđmana.</s>

<s>Epizode</s>

<s>Serijal je kasnije "prekrojen" i objavljen u tri dijela:
 Dolazak Miloševića (engl.</s><s>"Enter Milošević")
 Hrvati uzvraćaju udarac (engl.</s><s>"The Croats Strike Back")
 Borba za Bosnu (engl.</s><s>"The Struggle for Bosnia")</s>

<s>U jednom drugom re-izdanju cijeli dokumetarac je prikazan u samo jednom dijelu.</s>

<s>Vidi još</s>

<s>Dva sata od Londona
Bosna!</s>

<s>Izvori</s>

<s>Eksterni linkovi</s>

<s>Dokumentarne TV-serije
Authority control 2</s>

